stanford-oval/wikipedia huggingface dataset:
Laitilan Wirvoitusjuomatehdas
Historia > Laitilan Long Drinkit

Vuonna 2009 yritys alkoi valmistaa Brändy-lonkeroa, joka on alun perin toinen Helsingin vuoden 1952 olympialaisten aikana myyntiin tulleista lonkeroista.
Ensimmäisinä vuosina panimo tuotti juomia noin 1 000 litraa kuukaudessa ja vuonna 2013 noin 30 miljoonaa litraa. Tuotantomääriensä perusteella Laitila sijoittui vuonna 2013 pienimpään veroalennusluokkaan ja sai 10 prosentin veroalennuksen.
Laitilan Wirvoitusjuomatehdas alkoi vuonna 2001 käyttää ensimmäisenä yrityksenä Suomessa tuotteidensa valmistukseen ainoastaan tuulivoimaa ja vuonna 2018 myös aurinkovoimaa. Lokakuussa 2010 yritys sai yhden vuoden 2010 neljästä valtakunnallisesta yrittäjäpalkinnosta, ja vuonna 2016 Greenpeace nimesi Laitilan Wirvoitusjuomatehtaan Suomen vihreimmäksi panimoksi.
Laitilan Wirvoitusjuomatehtaan juomat ovat olleet tuotesijoittelun kautta näkyvästi esillä useissa suomalaisissa televisio- ja elokuvatuotannoissa. Valvira puuttui vuonna 2010 valmistuneen elokuvan Veijarit alkoholimainontaan uhkaamalla nostaa elokuvan ikärajan 18 vuoteen, jollei elokuvassa näkyvää Laitilan tuotesijoittelua vähennetä. Yhtiön olutmerkeillä ei ole koskaan ollut omaa tv-mainoskampanjaa, mutta Laitila on ollut mukana 40–50 elokuvassa.
Helsinki Beer Festivalin raati valitsi Laitilan Wirvoitusjuomatehtaan Imperiaali Stout -oluen Vuoden olueksi 2013. Sama olut valittiin myös Suomen paras olut -kilpailun parhaaksi Herkkujen Suomi – Syystober -tapahtumassa . Laitilan Wirvoitusjuomatehtaan oluet ovat menestyneet myös aiempina vuosia Suomen paras olut -kilpailussa.
Laitilan Wirvoitusjuomatehtaan juomia > Virvoitusjuomat

Herra Hakkaraisen päärynälimonaadi
Herra Hakkaraisen vadelmalimonaadi
Limone limettilimonaadi
Le Pom hedelmälimonaadi
Messina veriappelsiinilimonaadi
Rio Cola kolalimonaadi
Sitruunasooda sitruunalimonaadi
Hawaiji ananaslimonaadi
Laitilan Wirvoitusjuomatehtaan juomia > Vedet ja mehuvichyt

Laitilan Vichy
Citra Humalavesi
Mehuvichy Granaattiomena-Vadelma
Mehuvichy Persikka-Ananas
Mehuvichy Mustikka-Greippi
Laitilan Wirvoitusjuomatehtaan juomia > Oluet

| --- | --- |
 Kukko Pils (4,5 %)  Kukko Lager (4,7 %)  Kukko Helles (5,0 %)  Kukko IPA (5,5 %)  Kukko Tumma (4,5 %)  Kukko Schwarz (4,5 %)  Kukko Vehnä (5,5 %)  Kukko Vahva Pils (5,5 %)  Kukko Tuima (8,0%)  Kukko Tosi Tuima (9,5%) Kukko Pils Alkoholiton (0,3 %)  Kukko Lager Alkoholiton (0,3 %)  Kukko IPA Alkoholiton (0,3 %)  Kukko Tumma Alkoholiton (0,3 %) :  Kukko Mosaic Lager (5,0 %)  Kukko Citra Lager (5,0 %)  Kukko Challenger Ale (5,0 %)  Kukko Oatmeal Stout (4,5 %)  Kukko Neipa (5,5 %)  Kukko Dry Lager (4,5 %)  Imperiaali Stout (9,2 %)  Lakritsi Portteri (5,4 %) 
Suurin osa Kukko-oluista on gluteenittomia ja soveltuvat myös keliaakikoille.
Laitilan Wirvoitusjuomatehtaan juomia > Siiderit ja Skumpat

Skumppa Sparkling Rosé (4,7 %)
Skumppa Sparkling White Extra Dry (4,7 %)
Laitilan Wirvoitusjuomatehtaan juomia > Lonkerot

Panama Fruits & Brandy Long Drink (5,0 %)
Panama Grapefruit & Gin Long Drink (5,0 %)
Laitilan Wirvoitusjuomatehtaan juomia > Hard Seltzerit

NAKU Hard Seltzer Apple Sour (4,5 %)
NAKU Hard Seltzer Lemon Sour (4,5 %)
NAKU Hard Seltzer Pineapple (4,5 %)
NAKU Hard Seltzer Strawberry-Lime (4,5 %)
NAKU Hard Seltzer Mango-Passion (4,5 %)
NAKU Juicy Hard Seltzer Raspberry (4,5 %)
NAKU Juicy Hard Seltzer Cranberry (4,5 %)
Aiheesta muualla

Yrityksen sivusto
Osake- ja yhtiöhistoriaa Pörssitiedossa
Suomen panimot
| --- | --- |
Suuret panimot:   Hartwall  Olvi  Sinebrychoff 
Pienpanimot:   Hailuodon Panimo  Hollolan Hirvi  Fiskarsin Panimo  Laitilan Wirvoitusjuomatehdas  Lammin Sahti  Mallaskoski  Malmgårdin Panimo  Nokian Panimo  Panimoravintola Beer Hunter's  Panimoravintola Bruuveri  Panimoravintola Koulu  Koskipanimo (Panimoravintola Plevna)  Panimoyhtiö Hiisi  Panimoyhtiö X  Perhon Panimo  Saimaan Juomatehdas  Sonnisaari Panimo  Stadin Panimo  Stallhagen  Suomenlinnan Panimo  Teerenpeli  Vakka-Suomen Panimo 
Katso myös:   Pienpanimo  Panimo 
Laitilan valmistamaa Herra Hakkaraisen banaanilimonaadia. Herra Hakkarainen on hahmo Mauri Kunnaksen kuvakirjoissa.
Ov

Ov tarkoittaa seuraavia:
Estonian Air, IATA-koodi OV, lentoyhtiö
opintoviikko, ov, opintosuorituksen laajuuden mitta (poistuu käytöstä)
Oriveden rautatieasema, lyhenne Ov, rautatieliikennepaikka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ov”, voi hakea sivunnimihaulla, laajalla sivunnimihaulla tai tekstihaulla.
Närpiön kirkko

| Närpiön kirkko Närpes kyrka |
| --- | --- |

Sijainti:  Kyrkvägen 19, Närpiö
Koordinaatit:  62°27′57.6″N, 021°19′44.2″E
Hiippakunta:  Porvoon hiippakunta
Seurakunta:  Närpiön seurakunta
Rakentamisvuosi:  noin 1550–1555
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Närpiön kirkko, sankarihaudat
Närpiön kirkko (ruots. Närpes kyrka) on alun perin keskiaikainen kivikirkko, joka sijaitsee Närpiössä. Kivikirkko rakennettiin todennäköisesti noin vuosina 1550–1555. Kirkko, joka on Närpiön seurakunnan käytössä, on laajennettu myöhemmin ristikirkoksi. Kirkossa on säilynyt kuusi hautakiveä 1600-luvulta.
Alttaritaulu esittää ristiinnaulitsemista ja sen on maalannut ruotsalainen kirkkomaalari Pehr Hörberg v. 1803. Kirkon ainutlaatuisin esine on 1400-lukuinen krusifiksi. Saarnastuoli on 1730-luvulta.
Kellotapuli vuodelta 1757 on rakennettu Matti Hongan johdolla ja se on tyypiltään pohjalainen renessanssitapuli.
Kirkon sankarihautausmaan sankaripatsaan on suunnitellut kuvanveistäjä Matti Haupt v. 1952.
Närpiön kirkko ja sen luona säilyneet 151 kirkkotallia ja museona säilynyt pitäjäntupa tekevät alueesta Suomessa ainutkertaisen historiallisen kirkkomiljöön.
Aiheesta muualla

Kuvia tai muita tiedostoja aiheesta Närpiön kirkko Wikimedia Commonsissa
Optimi (biologia)

Optimilla tarkoitetaan biologiassa eliölle parhaiten sopivia olosuhteita. Optimissa laji menestyy parhaiten ja tuottaa paljon jälkeläisiä.
Olari 21 Musiikki

| Olari 21 Musiikki |
| --- | --- |

Perustettu:  2013
Jakelijat:  Playground Music
Tyylilajit:  Hip hop
Kotimaa:  Suomi
Sijainti:  Espoo
Kotisivu
Infobox OKNimi-testi OK: 
Olari 21 Musiikki on vuonna 2013 perustettu äänitteiden ja musiikin tuotantoon erikoistunut itsenäinen levy-yhtiö ja äänitysstudio. Yritys on keskittynyt suomalaisen rap & hip hop musiikin tuotantoon ja kustantamiseen. Kaikkien yrityksen julkaisujen jakelijana toimii Playground Music.
Artistit

A. Luoti
Arjen Antisankarit
BJD
Eino Antiwäkki
Eldis
Enyetee
FAM
Hursti & Häkkilä
Jesse Vainaan Varjot
MCP & Kimbo
Opaali
Tukevat Kukot
Färmy
Julkaisut

| Artisti | Levyn nimi | Katalogi nro | Vuosi |
| --- | --- | --- | --- |
| BJD | Kasvatustieteen lyhyt oppimäärä | OL21001 | 2013 |
| A. Luoti | Astetta vaikeempi | OL21002 | 2014 |
| Eldis | Ei sun vaan mun (feat. Jonihey) single | OL21003 | 2014  |
| Eldis | TBD | TBD | 2014 (tulossa) |
| Tukevat Kukot | TBD | TBD | 2014 (tulossa) |
Aiheesta muualla

Olari 21 Musiikki (Arkistoitu – Internet Archive)
Olari 21 Musiikin virallinen Facebook-sivu
Pasi Hirvonen

Pasi Hirvonen on seuraavien henkilöiden nimi:
Pasi Hirvonen, suomalainen harmonikansoittaja
Pasi Hirvonen (s. 1988), suomalainen jääkiekkoilija
Pasi Hirvonen (s. 1982), suomalainen karateka
Pasi Hirvonen (s. 1970), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pasi Hirvonen”, voi hakea sivunnimihaulla, laajalla sivunnimihaulla tai tekstihaulla.
Onøya

| Onøya |
| --- | --- |
 Onøya merkitty karttaan punaisella.
 Onøya
Koordinaatit:  66°23′04″N, 12°51′09″E
Pinta-ala:  7,7 km²
Korkein kohta:  197
Valtio
Valtio:  Norja
Lääni:  Nordland
Kunta:  Lurøy
Väestö
Väkiluku:  279 (2016)
Infobox OKNimi-testi OK: 
Onøya on saari Lurøyn kunnassa Nordlandin läänissä Norjassa. Sen pinta-ala on 7,7 neliökilometriä ja asukasluku 279 vuonna 2016. Saarella sijaitsee Lurøyn kunnantalo. Korkein kohta, Stokksvikfjellet, ulottuu 197 metrin korkeuteen merenpinnasta.
Aiheesta muualla

Kuvia tai muita tiedostoja aiheesta Onøya Wikimedia Commonsissa
Onyx (joki)

| Onyx |
| --- | --- |

Alkulähde:  Wrightin jäätikkö
Laskupaikka:  Lake Vanda
Maat:  Etelämanner

Karttakuva Wrightin laaksosta. Onyx virtaa keltaisten merkkien välissä.
Onyx on Etelämantereen pisin joki ja mantereen suurin virtaavan veden esiintymä. Se virtaa McMurdon kuiviin laaksoihin kuuluvassa Wrightin laaksossa runsaan kahdenkymmenen kilometrin matkan idästä länteen. Joki saa alkunsa alemmalta Wrightin jäätiköltä ja sen virtaussuunta on merestä poispäin. Leveä ja matala Onyx kerää laakson maapohjasta runsaasti suoloja ja laskee hypersuolaiseen Lake Vandaan, joskaan joen vesimäärä ei kaikkina vuosina riitä sinne saakka.
Onyx-joessa ei ole kaloja, mutta mikrobitasoista elämää siinä esiintyy.
Aiheesta muualla

Booth, Nathaniel & Kasmer, David & Mcknight, Diane: Terrestrial Biology – A comparison of two separate visits to the Alph River system with the Onyx River system Antarctic Journal of the United States Review 1997. Viitattu 3.10.2019. (englanniksi)
Valokuva joesta
Pasi Huura

Pasi Huura (s. 23. maaliskuuta 1966 Tampere) on suomalainen entinen jääkiekkopuolustaja.
Huura aloitti uransa SM-liigassa Tampereen Ilveksessä, jossa hän pelasi kaudet 1987–1991. Tämän jälkeen hän siirtyi Rauman Lukkoon, jossa pelasi kolme seuraavaa kautta kevääseen 1994 saakka. Yhden jälleen Ilveksessä pelatun kauden jälkeen Huura pelasi kaudella 1995–1996 vielä kaksi ottelua TuTossa ja kaksi KooVeessa, kunnes lopetti uransa.
Pittsburgh Penguins varasi Huuran NHL:ään vuoden 1991 varaustilaisuuden 12. kierroksella numerolla 258, mutta hän ei koskaan pelannut NHL:ssä. Suomen maajoukkuetta Huura edusti yksissä arvokisoissa. Hän oli mukana vuoden 1991 Kanada-cupissa, jossa Suomi selvisi välieriin.
Vuodesta 2001 Huura on toiminut tamperelaisen moottoripyörä-, mopo- ja polkupyörävarustetukun, Uimonen Trading Oy:n, toimitusjohtajana.
One More Chance

| ”One More Chance” Michael Jackson |
| --- | --- | --- |

Singlen tiedot
 Albumilta: Number Ones
 Äänitetty : 21. elokuuta 2003
 Julkaistu: 20. marraskuuta 2003
 Tuottaja(t): Michael Jackson R.Kelly
 Tyylilaji: R&B, soul
 Kesto: 03.49
 Levy-yhtiö: Epic Records
Michael Jacksonin muut singlet
| ”Speechless” 2001 | ”One More Chance” 2003 | ”The Girl Is Mine 2008” 2008 |
One More Chance on Michael Jacksonin single, joka julkaistiin Number Ones -kokoelma-albumilta. Kappaleen on kirjoittanut R. Kelly ja Jackson on tuottanut sen yhdessä R. Kellyn kanssa. Kappaleen musiikkivideon kuvaukset aloitettiin vuoden 2003 loppupuolella, mutta ne keskeytettiin, kun syytökset lapsen seksuaalisesta hyväksikäytöstä tulivat julki ja Jackson pidätettiin. Kesken jäänyt musiikkivideo julkaistiin postuumisti 19. marraskuuta 2010.
Musiikkinäytteet
Äänitiedostojen kuunteluohjeet
Kappalelista

UK single
Album version – 3:50
Paul Oakenfold Urban Mix – 3:37
UK Maxi single
Album version – 3:50
Paul Oakenfold Mix – 3:49
Brian Rawling Metro Mix – 3:46
Ron G Club Mix – 3:54
UK 12" single
Brian Rawling Metro Mix – 3:50
Paul Oakenfold Urban Mix – 3:37
Paul Oakenfold Mix – 3:50
Ron G Club Mix – 4:00
Album version – 3:50
12" picture disc vinyl single
One More Chance (Album version) – 3:50
Billie Jean (Album version) – 4:54
US Promo 12" disc vinyl single
Album version – 3:50
R. Kelly Remix – 3:40
Ron G Club Mix – 3:55
Ron G Rhythmic Mix – 4:15
Paul Oakenfold Urban Mix – 3:35
Paul Oakenfold Mix – 3:50
Night & Day R&B Mix – 3:38
Metro Remix – 3:50
Ford Remix – 4:20
Slang Remix – 7:51
Slang Electro Remix – 5:57
Oiva Sala

Oiva Sala vuonna 1957.
Oiva Arttur Sala (ent. Salin; 31. lokakuuta 1900 Helsinki – 7. maaliskuuta 1980 Helsinki) oli suomalainen näyttelijä.
Ura

Sala näytteli 1920- ja 1930-luvulla muutamia vuosia Turun teatterissa ja Turun Työväenteatterissa. Hän oli kiinnitettynä Tampereen Teatteriin 1934–1949 ja Helsingin Kansanteatteri-Työväenteatteriin 1949–1965. Hänen tyypillisiä teatteriroolejaan olivat muun muassa Shakespearen ja Molièren henkilöhahmot, joissa hän saattoi viljellä vivahteikasta lämmintä huumoria.
Oiva Sala näytteli 37 elokuvassa 1940-luvulta alkaen. Salan tunnetuin rooli oli luutnantti Hugo Mandelcronan rooli elokuvassa Siltalan pehtoori (1953). Sala oli näytellyt tätä roolia jo pitkään, ainakin Tampereen Teatterissa, ensimmäisen kerran jo vuonna 1935 Uuno Laakson sijaisena. Muita huomattavia elokuvarooleja Salalla oli muun muassa elokuvissa Kersantilleko Emma nauroi? (Nännimäinen) (1940), jossa olivat jo näkyvissä Salan lähes jokaisen elokuvaroolin maneerit (korostettu naismaisuus ja viittaukset homoseksuaalisuuteen), Viisi vekkulia (Rovasti Leevi Sammal) (1956) sekä Pieni luutatyttö (namusetä Julius) (1958).
Elokuvissa Sala näytteli pieniä rooleja, joista viimeisin oli vanha kirkkoherra Wallen elokuvassa Täällä Pohjantähden alla. Hän esiintyi myös muun muassa elokuvissa  Niskavuoren Heta, Hilja maitotyttö, Minä ja mieheni morsian sekä Kaasua, komisario Palmu!
Sala näytteli vuodesta 1960 lähtien lukuisissa televisiotuotannoissa. Hän ehti esiintyä radiokuunnelmassa Knalli ja sateenvarjo juuri ennen kuolemaansa.
Sala palkittiin 1958 Pro Finlandia -mitalilla.
Sala on haudattu Hietaniemen hautausmaalle Helsinkiin.
Oval Lingotto

Oval Lingotton illalla vuonna 2012.
Oval Lingotto on monitoimihalli Torinossa, Italiassa. Halli rakennettiin vuoden 2006 talviolympialaisia varten, joissa areena toimi pikaluistelukilpailujen näyttämönä. Rakentaminen aloitettiin vuonna 2002, ja työ saatiin päätökseen marraskuussa 2005. Rakennuskustannuksien on arvioitu pyörineen 70 miljoonan euron paikkeilla. Areenaan mahtuu 8 500 katsojaa, ja sen suunnittelivat HOKSVE, Studio Zoppini Associati Milanosta sekä Buro Happold.
Olympialaisten jälkeen areenaa on käytetty messutilana yhdessä Lingotto Fieren messukeskuksen kanssa. Tilaa on myös mahdollisuus käyttää luistelutapahtumissa, joiden kapasiteetti on 2 000 henkeä.
Vuonna 2006 hallissa pidettiin miekkailun MM-kisat, ja vuonna 2007 rakennuksessa käytiin pikaluistelun maailmancupia. Vuonna 2009 areena isännöi yleisurheilun sisäratojen EM-kisoja, joita varten halliin muokattiin istumapaikat 6 600 katsojalle.
Aiheesta muualla

Kuvia Oval Lingottosta (Arkistoitu – Internet Archive)
Orsonville

| Orsonville |
| --- | --- |
 Kunnantalo
 Orsonville
 Koordinaatit: 48°28′43″N, 1°50′09″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  9,6 km²
Väkiluku (2014):  337 
 – Väestötiheys:  35 as./km²
Kunnan numero:  78472
Infobox OKVirheellinen NIMI-arvo: 
Orsonville on kunta Ranskassa Yvelinesin departementissa Île-de-Francen alueella. Se sijaitsee noin 70 km Pariisista lounaaseen.
Nähtävyyksiä

Kunnan nähtävyyksiä ovat 1100-luvulla rakennettu Saint-Andrén kirkko sekä 1200-luvulta peräisin oleva linnoitettu Gauvilliersin maatila. Molemmat ovat historiallisia monumentteja.
Saint-Andrén kirkko
Gauvilliersin maatila
Aiheesta muualla

Kuvia tai muita tiedostoja aiheesta Orsonville Wikimedia Commonsissa
Otaku

Tokion Akihabaran alue on suosittu otaku-kokoontumispaikka
Otaku (jap. オタク tai お宅, otaku, uudempana muotona ヲタク, wotaku) on japaninkielinen sana, joka tarkoittaa anime- ja mangaharrastukseensa uppoutunutta ihmistä. Alun perin sana tarkoittaa "kunnioitettavaa kotianne". Sitä on käytetty kohteliaana "sinä"-sanana, mutta sen vanhahtavuuden vuoksi sitä ei juuri nuorisokielessä käytetä enää tässä merkityksessä. Sanaa kuitenkin käytettiin Japanin otakujen sinä-sanana, ja tästä käytöstä Manga Burikko -lehden kolumnisti Nakamori Akio johti 1983 lähtien ilmestyneessä kolumnisarjassaan käytetyn otakua tarkoittaneen nykymerkityksen. Japanissa nimitetään halveksivasti otakuksi niitä, jotka ovat paneutuneet harrastukseensa (esimerkiksi valokuvaukseen, autoihin, videopeleihin tai mangaan) ja omistavat sille käytännössä kaiken vapaa-aikansa ja koko elämänsä. Otakulla voidaan tarkoittaa niin mangan piirtäjiä kuin lukijoitakin. Otaku-nimitys sopii myös animen katsojille.
Länsimaissa otaku-termi on kuitenkin saanut 2000-luvulla enimmäkseen myönteisen sävyn, ja sen määritelmä on muuttunut tarkoittamaan japanilaisen populaarikulttuurin, lähinnä animen ja mangan harrastajaa. Sanan länsimaisen merkityksen mukaiset otakut ovat usein kiinnostuneet myös muun muassa j-rockista (japanilainen rock) ja cosplaysta, eikä otakuja enää mielletä niin usein nörttien alalajiksi kuin 1990-luvulla oli tapana.
Aiheesta muualla

Kuvia tai muita tiedostoja aiheesta Otaku Wikimedia Commonsissa
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe
Ovako Metals

| Ovako Metals Oy Ab |
| --- | --- |
Yritysmuoto:  osakeyhtiö
Perustettu:  2015
Toimitusjohtaja:  Ari Anonen
Puheenjohtaja:  Johan Tillman
Kotipaikka:  Helsinki, Suomi
Toiminta-alue:  Suomi, Baltia
Toimiala:  tukkukauppa metalliteollisuus terästeollisuus
Tuotteet:  erikoisteräkset, ruostumattomat teräkset, kuparit ja messingit
Liikevaihto:   79,3 milj. € (2021)
Liikevoitto:   9,0 milj. € (2021)
Henkilöstö:   42 (2021)
Emoyhtiö:  Ovako AB
Omistaja:  Nippon Steel Corporation
Kotisivu:  https://metals.ovako.com/
Infobox OKVirheellinen NIMI-arvo: 
Ovako Metals Oy Ab on suomalainen, Ovako-konserniin kuuluva terästuotteiden jakeluyhtiö.  Sen juuret ulottuvat vuoteen 1965. Ovakon toiminta metallien jalostajana Imatralla alkoi kuitenkin jo vuonna 1915. Ovako Metals toimi lähes 20 vuotta Tibnor Oy:n nimellä, kunnes Ovako hankki keväällä 2015 omistukseensa silloisen Tibnor Oy:n Suomen jakelutoiminnot ja yrityksen nimeksi tuli Ovako Metals Oy Ab. Ovako Metals toimittaa koneenrakennusteräksiä, ruostumattomia teräksiä sekä kuparia ja messinkiä Suomessa ja Baltiassa. Ovako Metals huolehtii myös kaikkien Ovakon tehtaiden tuotteiden myynnistä ja suorista toimituksista Suomeen ja Baltian maihin. Ovakon kaikki tehtaat käyttävät raaka-aineena kierrätysterästä, jolloin energiaa ja luonnonvaroja säästyy ja kasvihuonekaasujen päästöt ovat pienet.
Terästuotteiden varastointi, esikäsittely ja jakelu on keskitetty logistiikkakeskukseen Tampereen Lahdesjärvelle. Yrityksen myyntikonttorit sijaitsevat Helsingissä, Tampereella ja Turussa. Ovako Metalsin toimitusjohtajana on 1.9.2022 lähtien toiminut Ari Anonen yhtiön edellisen johtajan, Heikki Nyholmin jäätyä eläkkeelle. Nykyiseen tehtäväänsä Anonen siirtyi Ovako Imatran kaupallisen johtajan paikalta.
Aiheesta muualla

https://www.ovako.com/
https://www.nipponsteel.com/
Otalieot

| Otalieot |
| --- | --- |
 Riidenlieko (Spinulum annotinum)
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Liekomaiset Lycopodiophyta
Alakaari::  Liekomaiset kasvit Lycopodiophytina
Lahko::  Lycopodiales
Heimo::  Liekokasvit Lycopodiaceae
Suku::  Otalieot Spinulum  A.Haines (2003)
Tyyppilaji
 Spinulum annotinum (L.) A.Haines 
Katso myös
   Otalieot Wikispeciesissä  
Infobox OKNimi-testi OK: 
Otalieot (Spinulum) on suku liekokasvien heimossa. Aiemmin siihen kuuluvien lajien ajateltiin kuuluvan riidenliekojen (Lycopodium) sukuun.
Lajeja

riidenlieko (Spinulum annotinum )
metsäriidenlieko (Spinulum annotinum subsp. annotinum)
pohjanriidenlieko (Spinulum annotinum subsp. alpestre)
Spinulum canadense (Nessel) A.Haines
Spinulum lioui Li Bing Zhang & H. He
Spinulum subarcticum (V.N.Vassil.) A.Haines
Otalehtivita

| Otavita |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vitakasvit Potamogetonaceae
Suku::  Lapavidat Potamogeton
Laji::  friesii
Kaksiosainen nimi
 Potamogeton friesii  Rupr. 
Katso myös
   Otalehtivita Commonsissa 
Infobox OKVirheellinen NIMI-arvoIUCN-testi OK: 
Otavita eli otalehtivita (Potamogeton friesii) on vitakasvien heimoon ja lapavitojen (Potamogeton) sukuun kuuluva kasvilaji. Se on monivuotinen vesikasvi, joka kasvaa kokonaan upoksissa vedenpinnan alapuolella. Otalehtividan saattaa sekoittaa tylppövitaan eli tylppälehtivitaan (Potamogeton obtusifolius), mutta lajit ovat erotettavissa lehtien suonituksen sekä kukinnon ulkonäön perusteella.
Otalehtividan varsi voi kasvaa noin puoli metriä pitkäksi, ja se on siipipalteeton sekä melko runsaasti haarova. Lehdet ovat noin 20 cm pitkiä, 3 mm leveitä, tasapintaisia ja teräväkärkisiä. Lehdissä on viisi suonta: pääsuoni keskellä ja sen molemmin puolin kaksi pienempää suonta. Otalehtividalla ei ole uposlehtien lisäksi erillisiä kelluslehtiä, eikä myöskään lehtituppia. Otalehtividan kukinto on 1–2 cm pitkä tähkä, joka on yleensä tähkää pidemmän varren päässä. Hedelmät ovat noin 2 mm pitkiä sekä jonkin verran köliselkäisiä.
Otalehtivita kasvaa runsasravinteisissa vesistöissä. Suomessa lajia tavataan lähinnä Perämeren rannikolla, mutta havaintoja on myös muualta, kuten Ahvenanmaalta sekä sisämaan vesistöistä. Otalehtivita on luokiteltu Suomessa silmälläpidettäväksi (NT) lajiksi.
Aiheesta muualla

Suomen Lajitietokeskus: Otavita (Potamogeton friesii)
JSTOR Global Plants: Potamogeton friesii (englanniksi)
Integrated Taxonomic Information System (ITIS): Potamogeton friesii (englanniksi)
Global Biodiversity Information Facility (GBIF): Potamogeton friesii (englanniksi)
United States Department of Agriculture (USDA): Potamogeton friesii (englanniksi)
Flora of China: Potamogeton friesii (englanniksi)
Optimiratkaisut

Optimiratkaisut Oy on vuonna 1989 perustettu suomalainen yhtiö, joka tuottaa yrityksille tieto- ja viestintäteknologian ratkaisuja. Yrityksellä on yhteensä noin 60 työntekijää. Toimipisteet sijaitsevat Kotkassa, Kouvolassa, Porvoossa, Lappeenrannassa ja Imatralla. Optimiratkaisut Oy on vuodesta 2007 lähtien ollut osana KYMP-konsernia. Yhtiön asiakkaita ovat muiden muassa Nordea, Stora Enso, UPM ja Metsä Fibre.
Aiheesta muualla

Optimiratkaisut Oy:n kotisivut
Ouzouer-sur-Loire

| Ouzouer-sur-Loire |
| --- | --- |
 Kirkko
 vaakuna
 Ouzouer-sur-Loire
 Koordinaatit: 47°46′00″N, 2°28′49″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Orléans
Pinta-ala:  
 – Kokonaispinta-ala:  34,3 km²
Väkiluku (2019):  2 641 
 – Väestötiheys:  77 as./km²
Kunnan numero:  45244
 
 Kunnan kotisivut 
Infobox OKVirheellinen NIMI-arvo: 
Ouzouer-sur-Loire on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 51 kilometriä Orléansin kaupungista itään.
Aikanaan seutu kuului Galliaan, ja sitä asutti karnuuttien kelttiheimo. Kunta sijaitsee Orléansin metsässä, joka on Ranskan suurin kansallismetsä. Metsä on 35 000 hehtaarin laajuinen, ja se oli keskiajalla Ranskan kuninkaiden, kuten Filip IV:n, Filip V:n ja Kaarle IV:n, suosimaa metsästysmaata. Loirejoen varrella on kunnan alueella kolme 1700-luvulta peräisin oleva vanhaa satamaa, joita käytettiin puun kuljetukseen höyrylaivojen avulla.
Aiheesta muualla

Kuvia tai muita tiedostoja aiheesta Ouzouer-sur-Loire Wikimedia Commonsissa